b'\n_START_ARTICLE_\nCrossrail\n_START_PARAGRAPH_\nCrossrail on rakenteilla oleva rautatieyhteys Kaakkois-Englannissa. Rautatie yhdist\xc3\xa4\xc3\xa4 Berkshiren ja Buckinghamshiren kreivikunnat Suur-Lontoon kautta Essexin ja Kentin kreivikuntiin. 24 miljardia euroa maksavan rautatieyhteyden on m\xc3\xa4\xc3\xa4r\xc3\xa4 helpottaa Keski-Lontoon ylikuormittunutta metro- ja paikallisjunaverkkoa. Linjan ensisuunnitelmat esitettiin vuonna jo vuonna 1970. Sittemmin suunnitelmat hyllytettiin liian kalliina. Uusi linja alkaa Maidenheadista Lontoon l\xc3\xa4nsipuolelta ja kulkee Lontoon l\xc3\xa4vitse Essexin Shenfieldiin. Radalta tulee my\xc3\xb6s haara Heathrow\xe2\x80\x99n lentoasemalle sek\xc3\xa4 It\xc3\xa4-Lontoon Isle of Dogsin Canary Wharfin rautatieasemalle. Crossrailin nimi muuttuu vuonna 2018 Elizabeth-linjaksi._NEWLINE_Crossrailin ensimm\xc3\xa4inen osuus Liverpool Streetilt\xc3\xa4 Shenfieldiin avattiin toukokuussa 2015 nimell\xc3\xa4 TfL Rail.'